નર્મદા ડેમના અધિકારીઓના જણાવ્યા અનુસાર ડેમમાં પાણીની આવકમાં દર એક કલાકે 40 સે.મી.નો વધારો થઇ રહ્યો છે. નર્મદા ડેમ છલકાવામાં હવે થોડું જ અંતર રહ્યું હોવાથી નદી કાંઠે આવેલા ગામોને સતર્ક કરી સુરક્ષિત સ્‍થળોએ ખસેડવાની કાર્યવાહી પણ હાથ ધરવામાં આવશે. નર્મદા ડેમનું પાણી દરિયા કે ખાડીમાં ન જાય તે માટે નર્મદા ડેમ ખાતે ઉભા કરાયેલ વિજળી ઉત્‍પાદન થર્મલપાવર સ્‍ટેશનમાં શુક્રવારે સાંજથી પાણી છોડવાનું શરૂ કરવામાં આવ્યું છે.